open-index/open-wikipedia-markdown huggingface dataset:
Antonio Catalán

**Antonio Catalán Díaz**, nado en Corella (Navarra), o 25 de xuño de 1948, é un empresario navarro que logrou grandes éxitos no mundo da hostalería, creando dúas das cadeas hoteleiras de maior relevo en España: NH Hoteles e AC Hoteles.

## Biografía
Antonio Catalán é licenciado en Empresariais pola antiga "Escola de Comercio" da Universidade Pública de Navarra. Toda a súa carreira profesional posterior desenvolveuse no sector da hostalería. As súas primeiras andanzas no mundo económico foi tras dunha gasolineira propiedade do seu pai, levando a súa xestión económica.

Posteriormente, aos seus 29 anos levantou o seu primeiro hotel, o "Ciudad de Pamplona", base sobre a que se constituiría unha das cadeas hoteleiras de maior prestixio dentro do ámbito nacional e internacional: NH Hoteles.

En 1997, tras discrepancias coa administración do grupo, abandona NH vendendo tódalas súas participacións aos italianos, por un total de 12.000 millóns de pesetas (70 millóns de Euros). Despois aventurouse nun novo proxecto hoteleiro: AC Hoteles, unha cadea hoteleira composta na súa maioría por hoteis de 4 e 5 estrelas que son do 100% da propiedade da empresa matriz.

Controla o 65% do capital de AC Hoteles.

## Notas
Cable coaxial

miniatura|dereita|250px|Cable coaxial RG-59A: cuberta de plásticoB: tecido de cobreC: illador dialétrico internoD: núcleo de cobre

O **cabo coaxial** é un tipo de cabo utilizado para transmisión de sinais en telecomunicacións.

A principal razón da súa utilización é que pode reducir os efectos e sinais externos sobre os sinais que se deben transmitir, por fenómenos de IEM (Interferencia Electro Magnética).

O cabo coaxial está constituído por un fío de cobre condutor revestido por un material illante e protexido por unha blindaxe metálica. Este medio permite transmisións até frecuencias moi elevadas e isto para longas distancias.

Os cabos coaxiais son usados en diferentes aplicacións:
* Ligazóns son
* Redes de computadores 
* Sinais de radiofrecuencia de radio e TV
Paulo, exarca

**Paulo** (en ; ) foi exarca de Rávena dende 723 até a súa morte en 727.

## Traxectoria
O 727 o exarcado sublevouse en contra da imposición da iconoclastia. Formouse unha alianza entre os longobardos, o Papa e as cidades italianas contra os bizantinos. O emperador León III entón enviou a Eutiquio para retomar o control, e sucedeu a Paulo.

## Notas 
## Véxase tamén 
### Bibliografía 
*
*
*
169

## Acontecementos 
* Marco Aurelio convértese no único emperador romano.

## Nacementos 
## Mortes 
* Lucio Vero, co-emperador romano.

## Outros 
* Historia ano a ano
171

## Acontecementos 
* Mesopotamia convértese en provincia romana.

## Nacementos 
## Mortes 
## Outros 
* Historia ano a ano
172

## Acontecementos 
## Nacementos 
* Philostrato o atenense, sofista grego (data aproximada).

## Mortes 
## Outros 
* Historia ano a ano
173

## Acontecementos 
* Durante o reinado de Lha Thothori Nyantsen, o budismo, procedente da India, introdúcese no Tíbet.

## Nacementos 
* Maximino Tracio, emperador romano.

## Mortes 
## Outros 
* Historia ano a ano
174

## Acontecementos 
* Reinado na India de Yajnashri Satakarni, rei de Andhra, que estendeu o seu imperio dende o centro ao norte da India.

## Nacementos 
## Mortes 
## Outros 
* Historia ano a ano
175

## Acontecementos 
* Eutelo sucede a Sotero como papa.

## Nacementos 
* Ammonio Sacca, filósofo neoplatónico, de Alexandría (m. 242).
* Abba Areca, rabí hebreo, autor do Talmud de Babilonia (m. 247).

## Mortes 
* 22 de abril - Sotero, duodécimo papa.
* Flavio Arriano, historiador romano.

## Outros 
* Historia ano a ano
Pentápole

**Pentápole** (do grego πέντε *pénte*, ‘cinco’ e πόλις *pólis*, ‘cidade’) é o nome que se lle dá á agrupación de cinco cidades. As máis coñecidas son:

* **A Pentápole Italiana**, territorio da Italia medieval que estivo formado polas cidades de Rimini, Pesaro, Fano, Sinigaglia e Ancona. 

* **A Pentápole Libia**, situada na provincia romana de Libia Superior, no noroeste da actual Cirenaica, comprendía as cidades de ** Cirene ** (actual Shahat), ** Berenice ** (actual Bengazhi), ** Arsinoë ** (actual Turra), ** Apollonia ** (actual Susah), e **Ptolemais ** (actual Al-Aguriya).
* **A Pentápole Española**, situada na provincia de Zaragoza e formada polas cidades de Sos del Rey Católico, Tauste, Ejea de los Caballeros, Uncastillo e Sádaba. Tamén se coñecen como "As Cinco Vilas".
* **A Pentápole Alxeriana** formada polas cidades de Ghardaïa, Beni Isguen, Bou-Noura, O Ateuff e Melika.
* **A Pentápole Filistea**, situada no suroeste da actual Palestina e formada, segundo a pasaxe bíblica (Xos, 13:3), polas cidades de Gaza, Ascalón, Asdod, Gad e Ecron.
* **A Pentápole Bíblica**, situada ao sur da actual Palestina estaba formada polas cidades de Sodoma, Gomorra, Adama, Seboim e Segor. Segundo a Biblia, alí estableceuse Lot, sobriño de Abraham, fillo do seu irmán Harán. Cidades dadas ao vicio, foron castigadas por deus.

:Pasaxe bíblica:
:*Diante da intercesión de Abraham co Señor: este respondeu: se se acharen 10 xustos naquela cidade, contestoulle o Señor, perdoarei a todo o pobo por amor a eles; e Deus castigou á Pentápole, facendo baixar lume e xofre, convertendo toda a rexión en po e cinza.*

:Deus salvou a Lot, pero converteu á súa muller en estatua de sal por mirar cara a atrás en contra do advertido polos anxos enviados a castigar as cidades.

## Véxase tamén 
### Outros artigos 
* Mar Morto.
José Francisco Pedrosa Montenegro y Aguiar

**José Francisco Pedrosa Montenegro e Aguiar** nada en Galdo (Viveiro) en 1762 e finado no desterro nas Illas Canarias en 1811, foi un intelectual galego.

## Traxectoria 
Estudou no convento de San Francisco de Viveiro e a partir de 1777 na Universidade de Santiago de Compostela, onde foi colexial do Colexio de Fonseca a partir de 1783. Doutor en Leis e en Canons, realizou diversas substitucións de cátedras.

En 1792 foi proposto pola Universidade de Santiago ó Consello de Castela como bibliotecario maior, non sendo nomeado ata 1794. Como bibliotecario redactou diversos catálogos da Biblioteca da Universidade (de manuscritos, fondos xerais, libros prohibidos), conservados hoxe na súa maior parte no Arquivo da Universidade.

## Véxase tamén 
### Bibliografía 
*
Pazo de Donfreán

O **Pazo de Donfreán** é unha casa señorial situada no lugar de Donfreán, na parroquia de Catasós (Lalín) construída en estilo barroco a mediados do século XVIII. O edificio, con planta en forma de U, componse de tres corpos unidos, destacando o portalón de arco de medio punto que serve de abertura ao muro que cerra o edificio.

A parroquia de Donfreán era antiga propiedade da familia dos Taboada, en 1625 pasou a Gómez Oxea de Albán (o novo) e posteriormente por entronque familiar á familia dos Montenegro.

## Véxase tamén
### Outros artigos
*Pazos de Galicia
Import Tuning

O **Import** é un estilo do tuning, que se adoita facer sobre coches xaponeses.

Normalmente úsanse cores bitono, pintando o capó de negro para imitar a fibra de carbono e estilos racing.
Nordés (revista)

***Nordés: revista de poesía y crítica*** foi unha revista poética bilingüe (galego/castelán) que xorde no ano 1975 da man dos poetas Luz Pozo Garza, Tomás Barros (codirectores) e Isidro Conde Botas como secretario. A súa primeira época durou até 1976.

## Historia e características 
Na segunda etapa (1980-1993), Luz Pozo dirixiu en solitario, desde Vigo, vinte e dous números máis.

A revista, de índole poético, buscaba tamén certa dose de crítica nos seus escritos. Os colaboradores foron moitos, entre os que destacan Álvaro Cunqueiro, Rafael Dieste, Eduardo Moreiras, Xosé Neira Vilas, Xosefa Goldar, Francisco Fernández del Riego, Xosé María Álvarez Cáccamo e Celso Emilio Ferreiro, ademais dos xa citados creadores.

## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia da Coruña
* Lista de publicacións impresas da provincia de Pontevedra
Casa de Quintela

A **Casa de Quintela** é unha casa señorial situada no lugar de Quintela, na parroquia de Catasós (concello de Lalín). A casa propiedade da familia dos Quiroga, e que tiña a propiedade do próximo Souto de Quintela, foi no século XIX visitada por intelectuais e políticos galegos, en especial Emilia Pardo Bazán pasou longas temporadas nesta casa, onde escribiu algúns capítulos de *Los Pazos de Ulloa*.

## Véxase tamén 
### Outros artigos 
* Pazos de Galicia
Illas de Gres

As **Illas de Gres** ou **Insuas de Gres** constitúen unha paraxe natural formada por seis insuas naturais localizadas no río Ulla entre as parroquia de Gres (no concello de Vila de Cruces) e Ledesma (no concello de Boqueixón), entre as provincias da Coruña e Pontevedra.

## Descrición
Cinco delas, as illas de San Ramón, dos Namorados, da Palleta, de Pachín e da Praia, están unidas entre si por pontellas que permiten o paso aos visitantes e cruzar o río a través duns pasais. A insua de San Ramón está limpa de mato e nela están instalados o campo da festa rodeado de árbores á beira da auga, un palco de cemento e unha escultura homenaxeando ó escritor de Gres Xosé Neira Vilas. Río arriba e pasando de insua en insua pódese chegar á  insua dos Namorados, chamada así por estar máis recollida.

Todas as insuas están poboadas de carballos centenarios, ademais doutras moitas especies propias das zonas húmidas: ameneiros, freixos, sabugueiros, loureiros e outros vexetais diversos, como por exemplo os picamulos (xilbarbeira), acivros, abrótegas, prímulas e, no outono, cogomelos.
Incesticide

***Incesticide*** é un álbum recompilatorio de rarezas, caras-b e cancións descartadas da banda estadounidense de grunge Nirvana. Foi editado o 14 de decembro de 1992 en Europa e o día 15 nos Estados Unidos a través da Geffen Records.

## Listaxe de cancións
Todas as cancións escritas por Kurt Cobain excepto onde indique o contrario.

# "Dive" (Kurt Cobain/Krist Novoselic) – 3:55
# "Sliver" – 2:16
# "Stain" – 2:40
# "Been a Son" – 1:55
# "Turnaround" (Gerald Casale/Mark Mothersbaugh) – 2:19
# "Molly's Lips" (Eugene Kelly/Frances McKee) – 1:54
# "Son of a Gun" (Eugene Kelly/Frances McKee) – 2:48
# "(New Wave) Polly" (Kurt Cobain/Krist Novoselic/Dave Grohl) – 1:47
# "Beeswax" – 2:50
# "Downer" – 1:43
# "Mexican Seafood" – 1:55
# "Hairspray Queen" (Kurt Cobain/Krist Novoselic) – 4:13
# "Aero Zeppelin" – 4:41
# "Big Long Now" – 5:03
# "Aneurysm" (Kurt Cobain/Krist Novoselic/Dave Grohl) – 4:36
Caminha

**Caminha** é unha vila portuguesa no Distrito de Viana do Castelo, rexión Norte e subrexión do Minho-Lima, con preto de 2.500 habitantes.

É sede dun municipio con 129,66&nbsp;km² de área e 17.069 habitantes (2001), subdividido en 20 freguesías. O municipio limita ao nordeste co de Vila Nova de Cerveira, ao oeste co de Ponte de Lima, ao sur co de Viana do Castelo, ao norte con Galiza e ao oeste co océano Atlántico.

## Freguesías 
O concello de Caminha está formado por vinte freguesías, agrupadas en dous grandes vales: o Vale do Coura e Minho e o Vale do Âncora.

## Poboación 
### Vale do Coura e Minho 
Formado polas localidades de:
* Arga de Baixo
* Arga de Cima
* Arga de São João
* Argela, Azevedo
* Caminha-Matriz
* Cristelo
* Dem
* Lanhelas
* Moledo do Minho
* Seixas
* Venade
* Vilar de Mouros
* Vilarelho

### Vale do Âncora 
As súas freguesías son:
* Âncora
* Gondar
* Orbacém
* Riba de Âncora
* Vila Praia de Âncora 
* Vil

## Galería de imaxes 

Ficheiro:Misericordia Caminha.jpg|Misericórdia de Caminha
File:Flower_carpet_Caminha_(19816606130).jpg|Alfombras florais en Caminha
Ficheiro:Torre do Relógio, Caminha, Portugal 2006.jpg|Rua da parte medieval de Caminha
Ficheiro:Caminha and the Minho river.jpg|Caminha e o Rio Minho
File:Caminha_DSC_0626_Kopie_(16867792889).jpg|Vista aérea do río
File:Caminha_(19360485484).jpg|Minho
Ficheiro:Porta da muralha de Caminha.jpg|Porta da muralla de Caminha
File:Aerial_photograph_of_Caminha_(5).jpg|Vista aérea da vila
Ficheiro:Torre do Relogio - Caminha.JPG|Torre do Reloxo
File:Torre_de_Lanhelas_-_06.jpg|Torre de Lanhelas
File:Cruzeiro_de_Venade_03.jpg|Cruceiro de Venade
Ficheiro:Caminha - Interior església parroquial.JPG|Interior da Igrexa da Misericórdia
File:Mosteiro_São_João_D'Arga_-_panoramio_(9).jpg|Mosteiro de São João D'Arga
File:São_Pedro_de_Varães.jpg|San Pedro de Varães
File:Laje_das_Fogaças_-_08.jpg|Petróglifos da Laxe das Fogaças
File:Playa_Praia_de_Moledo_Caminha_(9308433135).jpg|Praia de Moledo

## Notas
¡Alfaro Vive, Carajo!

***Alfaro Vive, Carajo!*** é o segundo EP da banda estadounidense de post-hardcore At the Drive-In, editado en 1995 a través do selo Western Breed. "Plastic Memories", que aparece só na versión en CD, é unha versión previa de "Picket Fence Cartel" que reaparece no seu EP *El Gran Orgo*.

## Lista de cancións
Boy

***Boy*** é o álbum de estrea da banda irlandesa de rock U2, editado o 20 de outubro de 1980 a través do selo Island Records. O disco inclúe o primeiro sinxelo da banda que foi un éxito no Reino Unido, "I Will Follow". O disco foi producido por Steve Lillywhite e contén cancións do repertorio de 40 temas que o grupo tiña na época, incluídos dous temas regravados do seu primeiro lanzamento, o EP *Three*.

O lanzamento de *Boy* foi seguido da primeira xira de U2 pola Europa continental e os Estados Unidos.

## Antecedentes 
Orixinalmente *Boy* ía ser producido por Martin Hannett, un produtor moi demandado na época polo seu aclamado traballo con Joy Division. Hannett encargárase da produción do primeiro sinxelo de U2 con Island Records, "11 O'Clock Tick Tock", pero a banda non tivo unha boa experiencia traballando con el, polo que Island abandonou a idea de que producise o disco debido ás obxeccións da banda. Hannett estaba ademais moi afectado polo suicidio en maio de 1980 de Ian Curtis, o líder de Joy Division, polo que quedou temporalmente incapacitado para traballar. Ao escoitar o disco gustoulle a voz pero "non soaba moi ben". Antes de decidirse a traballar co grupo, quería velos tocar ao vivo para facerse unha idea do potencial enfoque creativo que tomaría no estudio. Tras visitar Irlanda para ir a un concerto deles nun pequeno salón dunha escola, Lillywhite quedou convencido de subirse ao carro, pensando, "Meu Deus, hai algo nisto". Despois accedeu a producir un sinxelo para eles, "A Day Without Me". Aínda que a canción non entrou nas listas, U2 descubriu que poderían traballar amigablemente con Lillywhite e accedeu a que producise o seu álbum de estrea.

## Listaxe de cancións 
## Notas
October

***October*** é o segundo álbum da banda irlandesa U2, editado o 16 de outubro de 1981 a través do selo Island Records.

## Listaxe de cancións
The Joshua Tree

***The Joshua Tree*** é o quinto álbum de estudio da banda irlandesa de rock U2, editado o 9 de marzo de 1987 a través do selo Island Records. Foi producido por Brian Eno e Daniel Lanois.

## Lista de cancións
Hate Your Friends

***Hate Your Friends*** é o primeiro álbum da banda estadounidense The Lemonheads, editado en 1987 a través do selo Taang! Records.

## Lista de cancións
Where You Been

***Where You Been*** é o quinto álbum de estudio de Dinosaur Jr., editado o 9 de febreiro de 1993.

## Lista de cancións
168

## Acontecementos 
* Marco Aurelio e Lucio Vero botan cara a atrás aos Marcomanni en Dacia.

## Nacementos 
## Mortes 
## Outros 
* Historia ano a ano
Cerceta albela

A **cerceta albela** ou **cerceta do estío** (*Spatula querquedula*, antes *Anas querquedula*) e unha anátida de tamaño pequeno que habita na maior parte de Europa e oeste de Asia. É estritamente migratoria e desprázase no inverno a África, onde poden xuntarse bandos de moitos individuos. É unha das aves incluídas no "Acordo de conservación das aves acuáticas migratorias de África e Eurasia" AEWA.

## Descrición 
O corpo mide de 37 a 41&nbsp;cm ó longo. As ás miden nos machos de 18,7 a 21,1&nbsp;cm, e nas femias entre 18,2 e 19,6&nbsp;cm. O peteiro mide de 3,5 a 4,5&nbsp;cm. Os machos pesan de 250 a 600 g, mentres que as femias non pasan dos 550. Coa plumaxe invernal é fácil de confundir con outras especies do xénero *Anas*. As femias diferénciase das femias doutras especies semellantes polo debuxo da cabeza: na parte superior ten unha "pucha" de cor castaña escura, unha faixa máis escura cá cor de fondo da plumaxe e visible sobre dos ollos e as meixelas son tamén algo máis escuros có resto da cabeza. A plumaxe do macho na época de aparellamento é moi característica: unha faixa branca en forma de arco vaille dos ollos á caluga, o resto da cabeza e de cor castaña avermellada. O lombo e o peito teñen un fondo gris cheo de pencas castañas. Os costados son brancos cubertos de liñas finas grises. Plumas longas en forma de lanceta de cor branca e negra cáenlle dos "ombreiros" sobre do lombo. Ó voar son visibles nos dous sexos as plumas interiores de cor gris abrancazada e o espello de cor azul pálido. O bico e as patas son grises.

## Distribución e hábitat 
Está espallada pola zona paleártica: vive en case todo o leste de Europa e, esporadicamente, aparece no oeste e en Europa central. En Escandinavia atópase ó redor do mar Báltico. Ó leste aparece nunha faixa ancha que chega ata a illa de Sakhalin. Pasa o inverno en África, o norte da India e o sueste de Asia.

Crían nas beiras cubertas de herba de estanques, lagos pouco fondos e zonas pantanosas. No inverno viven a carón de lagos e zonas de cheas.

## Reprodución 
O niño, en forma de cunca e cuberto de herbas e penuxe, está construído entre a vexetación mesta á beira da auga. A femia pon de oito a once ovos de cor beixe que incuba de 21 a 23 días. Os polos están preparados para o voo ó cumpriren entre os 35 a 42 días de idade.

## Alimentación 
Comen insectos, crustáceos, sementes e plantas acuáticas. En xeral, prefiren alimentarse de animais, que son capturados na tona da auga ou poucos centímetros por debaixo. Capturan o alimento nadando co pescozo estricado e a cabeza parcialmente dentro da auga.

## Notas
## Véxase tamén
### Ligazóns externas 
* BirdLife Species Factsheet 
* IUCN Red List
* RSPB A to Z of UK Birds
* Vídeos da ceceta albela
* Vídeos da cerceta albela en Internet Bird Collection
Entiquio, exarca

**Entiquio** foi exarca de Rávena do 711 ao 713.

Foi nomeado para combater a revolta de Rávena, que baixo o seu líder Xurxo se estendera a Forli, Forlimpopoli, Cervia e outras cidades. Despois duns meses de loita, os bizantinos restauraron a súa autoridade.

Sucedeuno Escolástico o 713.
Calandriña paleártica

A **calandriña paleártica**, tamén coñecida como **calandriña común** ou **calandriña** (*Calandrella brachydactyla*) é un paxaro da familia dos aláudidos máis pequeno cá calandra. Na parte superior é de cor castaña agrisada con manchas escuras. Na parte inferior é branca. Ten unha marca superciliar pálida, manchas escuras a cada lado do colo e rabo escura. Ten un bico moi apuntado. A plumaxe é similar en ambos sexos.

## Distribución xeográfica e hábitat 
A calandriña paleártica habita no sur de Europa, noroeste de África, e en areas temperadas de Asia, dende Turquía e o sur de Rusia a Mongolia. Esporadicamente a parece no leste de Europa.

## Reprodución e alimentación 
miniatura|* Calandrella brachydactyla * 
Fai os niños no chan, nos que pon dous ou tres ovos. Os polos deixan o niño antes de empezaren a voar. Aliméntase de sementes e insectos, estes últimos son un alimento máis habitual na época de cría.

## Véxase tamén
Taboada (homónimos)

O topónimo **Taboada** pode referirse a:

;En Galiza
***Taboada**, concello da comarca de Chantada;
****Taboada dos Freires**, parroquia de dito concello;
*****Taboada dos Freires**, lugar de dita parroquia;
***Taboada**, parroquia do concello de Monfero;
***Taboada**, parroquia do concello de Silleda;
****Taboada Vella**, lugar de dita parroquia;
****A Ponte Taboada**, lugar de dita parroquia;
***Taboada**, lugar da parroquia de Entrecruces, no concello de Carballo;
***Taboada**, lugar da parroquia de Paderne, no concello de Oza-Cesuras;
***Taboada**, lugar da parroquia de Mandiá, no concello de Ferrol;
***Taboada**, lugar da parroquia de San Fiz de Monfero, no concello de Monfero;
***Taboada**, lugar da parroquia de San Mamede de Ferreiros, no concello do Pino;
***Taboada**, lugar da parroquia de Carballo, no concello de Taboada;
***Taboada**, lugar da parroquia de Piloño, no concello de Vila de Cruces;
***A Taboada**, lugar da parroquia de Bembibre, no concello de Val do Dubra.

## Véxase tamén
### Outros artigos
***Taboado**, lugar da parroquia de Sillobre, no concello de Fene.
Oitomil

Coñécese co nome de **oitomiles** os 14 cumios máis altos da Terra, pois teñen máis de 8.000 metros de altitude sobre o nivel do mar. Atópanse todas elas nas cordilleiras do Himalaia e do Karakoram, en Asia.

Na lista só se consideran aqueles cumes que teñen unha preeminencia topográfica de 200 a 500 metros, o que serve para descartar subcumios e cumios intermedios. Algúns destes cumios intermedios, como o cumio intermedio do Lhotse tamén teñen a súa particular historia de escaladas, rutas e deportistas.

As montañas que superan os 8.000 metros son as seguintes:

## Alpinistas que completaron os oitomiles 
A primeira persoa en escalar todas as catorce montañas con máis de 8000 m foi o italiano Reinhold Messner, que completou a fazaña o 16 de outubro de 1986. Un ano máis tarde, en 1987, o polaco Jerzy Kukuczka foi o segundo home en facelo. En maio de 2010 a guipuscoana Edurne Pasaban converteuse na 23ª persoa en acadalo, sendo a segunda muller en logralo despois de que un mes antes o fixese Oh, Eun-Sun.

## Notas 
## Véxase tamén
David Teague

**David Teague**, nado o 5 de maio de 1981, é un xogador profesional de fútbol australiano.

## Traxectoria 
Debutou co North Melbourne Football Club en 2001 da man de Denis Pagan pero volveu ás bancadas cando Pagan marchou do club na temporada seguinte, no 2004 foi cedido ao Carlton Football Club que adestraba entón Pagan e nesa temporada Tongue gañou a Medalla John Nicholls pola súa coraxe na defensa. 
No 2006 pasou a xogar cos Northern Bullants na Victorian Football League inda que tamén xogou algúns encontros co seu equipo titular, o Carlton.
Provincia de Castelló

A **provincia de Castelló** (en valenciano: *Castelló*; en castelán: *Castellón*) é unha provincia do norte da Comunidade Valenciana, con capital en Castelló de la Plana. Limita polo norte con Cataluña, ao noroeste e oeste con Aragón, e polo leste co mar Mediterráneo. Castelló de la Plana é a localidade máis poboada con 160.714 habitantes, seguida por Vila-real con 44.685 habitantes.

## Datos básicos 
* Poboación (2003): 518.239 habitantes.
* Extensión: 6.679&nbsp;km².
* Densidade de poboación: 77,6 hab/km².
* Capital: Castelló de la Plana
* Número de deputados: 5 no Congreso dos Deputados e 24 nas Cortes valencianas.

## Comarcas 
A provincia contén todas as Comarcas do Norte do País Valenciano e máis as comarcas do Alt Palància e o Alt Millars:

* Alcalatén
* Alt Maestrat
* Alt Millars
* Alt Palància
* Baix Maestrat
* Plana Alta
* Plana Baixa
* Ports

## Notas
Trevo

250px|miniatura|dereita|Flor do trevo.
Os **trevos** son plantas herbáceas da familia das Fabáceas, pertencentes ao xénero ***Trifolium***.

Están caracterizados polas súas follas compostas con tres folíolos e máis pola súa capacidade de fixar atmosférico grazas a bacterias simbióticas acubilladas nas súas raíces. A riqueza en proteínas dalgunhas especies convértea nunha das plantas preferidas para formar pradarías destinadas á alimentación de ruminantes de cría.

Atopar exemplares, máis raros, con follas de catro folíolos (trevo de catro follas) tense popularmente por signo de boa sorte para quen os atope.

## Características comúns 
Son plantas herbáceas, polo xeral de pequeno talle, algunhas rubideiras, que poden ser vivaces, anuais ou bianuais. Follas de tres folíolos, case sempre dentados, ás veces pintados no seu centro. Flores numerosas agrupadas en cabezas, que lembran capítulos, acios ou espigas. Cáliz de cinco dentes, corola típica de fabáceas (estandarte, ás e carena), coas ás máis longas que a carena, e cun estandarte erguido, en xeral incurvado para o arriba na maioría das especies. O androceo é diadelfo (estames enxameados en dous grupos). Os froitos son pequenas vaíñas no interior do cáliz, que conteñen dun a catro graos.Cultívanse varias especies como plantas forraxeiras. Son tamén plantas melíferas.

Os trevos medran en solos húmidos e ben drenados, dende a primavera até o inverno.

## Simboloxía 
***Shamrock*** (en gaélico: planta nova de tres follas ou flor do verán) é o nome que recibe o trevo branco irlandés, símbolo do país. A lenda disque San Patricio, patrón de Irlanda, cando estaba a evanxelizar os irlandeses botou man da fisionomía característica da planta para explicar a Santísima Trindade, concepto difícil de asimilar para os nativos..

## Especies 
### Comúns en Galiza 
* **Trevo rubio**,ou violeta (*Trifolium pratense*), é o máis común.
* **Trevo branco**, (*Trifolium repens*)
* **Trevo encarnado**, (*Trifolium incarnatum*)

Cómpre ter en conta que algunhas plantas doutros xénero reciben o nome vulgar galego de trevo como:
* Trevo das pozas, trevo de auga, (*Menyanthes trifoliata*);
* Trevo acedo (*Oxalis acetosella*, *Oxalis pes-caprae*);
* Trevo bituminoso (*Pasoralea bituminosa*);
* Trevo caracol (*Medicago sativa*);
* Trevo de cornos (*Lotus corniculatus*).
* Trevo de cheiro (*Melilotus officinalis*), meliloto, chuchamel.

### Listaxe completa 
*Inclúense algúns nomes vulgares en inglés*.

## Galería de imaxes 

Ficheiro:Four-leaf clover.jpg|Trevo de catro follas, símbolo da sorte.
Ficheiro:Five-leaf Clover, Megan McCarty128.jpg|Trevo de cinco follas
Ficheiro:4-leaf clover.JPG|*Trifolium repens*
Ficheiro:Rotklee Trifolium pratense.jpg|Inflorecencia de *Trifolium pratense*
Ficheiro:Trifolium_incarnatum.jpg|*Trifolium incarnatum*

## Notas
## Véxase tamén 
### Outros artigos 
* Shamrock
In/Casino/Out

***In/Casino/Out*** é o segundo álbum da banda estadounidense de post-hardcore At the Drive-In, editado o 18 de agosto de 1998 a través do selo Fearless Records. Foi gravado como un directo no estudio, coa intención de capturar mellor o son en directo da banda. O álbum marca un claro camiño intermedio entre o son cru e lo-fi do seu primeiro disco, *Acrobatic Tenement*, e o son máis elegante e máis producido de *Relationship of Command*.

Neste álbum Jim Ward regresa novamente á banda e estréase nas voces no tema "Hourglass".

## Antecedentes e gravación 
Durante a gravación do álbum, a banda enfrontouse a unha especie de crise ao non atopar un selo que puidese publicar o disco. Nese momento, Flipside, o selo que publicara *Acrobatic Tenement*, deixara de editar disco, e Offtime Records, que lanzara o EP *El Gran Orgo* o ano anterior, tiña problemas económicos e non estaba en situación para facer novos lanzamentos. Chegado a un punto o grupo considerou publicar eles mesmos o traballo ata que Fearless Records ofreceu a súa axuda.

## Lista de cancións 
## Persoal 
* Cedric Bixler-Zavala - voces
* Jim Ward - guitarra, coros, voces en "Hourglass"
* Omar Rodriguez-Lopez - guitarra
* Paul Hinojos - baixo
* Tony Hajjar - batería

## Notas
Faroaldo I

**Faroald I** foi o primeiro duque longobardo de Spoleto, sobre o 570. O 579 ocupou e saqueou Classis, o porto de Rávena, pero tivo que evacuar o lugar despois do 584 e antes do 588. Á súa morte sobre o 592 os seus fillos disputáronse a sucesión e, aproveitando a loita, o nobre Ariúlfo proclamouse duque.
Ariúlfo

**Ariúlfo** foi o segundo duque de Spoleto. Sucedeu a Faroaldo I á súa morte, sobre o 592.

Tras subir ao poder ocupou algunhas cidades bizantinas e axudou a Arechis I de Benevento no asedio de Nápoles, praza forte bizantina. Derrotou aos bizantinos en Camerino e o duque alegou ter tido a axuda de Santo Sabino. Paulo Diácono di que foi o primeiro duque convertido ao cristianismo. O papa Gregorio I fixo unha paz separada con el, o que provocou a hostilidade do emperador bizantino e do Exarca de Rávena.

Morreu sobre o 602 e sucedeuno o fillo do seu antecesor, Teodelapo, que se impuxera a un irmán.
Teodelapo

**Teodelapo** (Theudelapius) foi fillo do primeiro duque Faroaldo I de Spoleto. Loitou pola sucesión cun irmán, impúxose e sucedeu a Ariúlfo cando este morreu, sobre o 602.

Gobernou independente durante cincuenta anos, ata a súa morte o 652. Sucedeuno Attón.
Transamundo II

**Trasimundo II** ou **Transamundo II** foi duque longobardo de Spoleto do 724 ao 745.
## Traxectoria 
O 724 derrocou ao seu pai Faroaldo II, ao que pechou nun mosteiro e fixo tonsurar (co que quedaba inhabilitado para reinar), e acadou o poder.

O 737 ou 738 ocupou Gallese, cortando a comunicación entre Roma e Rávena. O Papa Gregorio III ofreceu un pagamento polo retorno da cidade e un tratado xeral de paz co duque. No tratado interveu tamén o duque de Benevento Gregorio de Benevento. Pero o rei longobardo Liutprando rexeitou o tratado e atacou a Transamundo II como traidor. O 16 de xuño do 739 o rei entrou en Spoleto, onde nomeou duque a Hilderico. O duque deposto fuxiu a Roma, onde foi acollido polo Papa e o rei Liutprando foi ata a cidade para cercalo e apoderouse de Amelia, Orte, Bomarzo, e Bieda, pero o Papa non quixo entregar ao seu aliado. A Papa pediu axuda aos francos, pero Carlos Martel non lle respondeu.

O decembro do 740, Transamundo asasinou a Hilderico e recuperou o seu ducado con axuda do Papa e de Benevento, pero como non retornou as cidades que o rei longobardo ocupara (e incorporara ao ducado) a alianza co Papa rompeuse.

O rei longobardo non recoñeceu a Transamundo e dispúxose a invadir o ducado por segunda vez. O 742 Liutprando entrevistouse co Papa Zacarías, sucesor de Gregorio III, e prometeulle a restitución dos catro cidades a cambio da súa axuda contra o duque rebelde. Transamundo foi así facilmente derrubado polas tropas reais, e fechado nun mosteiro, e o ducado foi confiado a Axiprando, sobriño do rei. Godescalco de Benevento, sucesor de Gregorio, que non tiña a aprobación do rei longobardo e apoiara a Transamundo, foi o seguinte obxectivo.

Ao morrer Liutprando (744), Transamundo saíu do mosteiro e presentouse en Spoleto onde foi recoñecido duque. Morreu ao ano seguinte (745) e sucedeuno Lupo de Spoleto (*Lupus*).
Hilderico de Spoleto

**Hilderic** foi duque longobardo de Spoleto nomeado polo rei Liutprando cando derrocou a Transamundo II o 739

O 740, con forzas do Papa e de Benevento, Transamundo recuperou o poder e Hilderico foi executado.
O veredicto

Hai dous filmes que teñen este mesmo título:

****O veredicto*** (*The Verdict*), filme dirixido por Don Siegel en 1946.
****O veredicto*** (*The Verdict*), filme dirixido por Sidney Lumet en 1982, protagonizado por Paul Newman.
Provincia de Cidade Real

A **provincia de Cidade Real** (en castelán: *Ciudad Real*) é unha provincia española, situada en Castela-A Mancha, que ten como capital a cidade do mesmo nome. Conta cunha poboación de 506.864 habitantes (2006), e ocupa unha superficie de 19.813&nbsp;km², que se reparten entre 100 concellos. Limita polo norte coa provincia de Toledo, polo nordeste coa provincia de Cuenca, polo leste coa provincia de Albacete, polo sur coas provincias de Córdoba e Xaén (Andalucía), e polo oeste coa de Badaxoz (Estremadura).

## Xeografía 
### Relevo 
A súa paisaxe está definida pola Meseta Central Ibérica na súa metade setentrional: trátase dun extenso altiplano de horizonte chairo apenas interrompido por outeiros de pouca altura. O sur da provincia está delimitado pola Serra Morena, na que o principal paso cara Andalucía está en Despeñaperros; mentres que no Norte érguense os Montes de Toledo, unha cadea montañosa non moi elevada.

Gran parte do territorio pertence á comarca da Mancha, arredor da cal aparecen as subcomarcas do Campo de Calatrava, o Campo de San Juan e o Campo de Montiel.

### Hidrografía 
O río Guadiana é a principal cunca hidrográfica; nace nas lagoas de Ruidera, na parte oriental da provincia, desaparecendo e volvendo a aparecer nos arredores da localidade de Villarrubia de los Ojos. Algúns dos seus afluentes importantes na provincia son o Cigüela, o Záncara e o Jabalón.

### Clima 
O clima da provincia é continental, caracterizado por invernos fríos e veráns moi calorosos.

## Notas 
## Véxase tamén
### Outros artigos
*Lista de concellos de Cidade Real
*Provincias de España
### Ligazóns externas
*Páxina web oficial
Alboíno de Spoleto

**Alboíno de Spoleto** foi duque de Spoleto á morte de Ratchis de Friúl o 757, por elección da nobreza local. 
## Traxectoria
O rei Desiderio dos longobardos non aprobou a elección. Seguindo indicacións da Papa, Alboíno declarouse feudatario do rei dos francos. O 758, Desiderio invadiu o ducado, ocupou a capital e fixo prisioneiro a Alboíno. O seu aliado Liutprando de Benevento, que estaba en situación similar, puido fuxir e Benevento foi tamén ocupada. Desiderio acadou persoalmente o título de duque de Spoleto.
Escribidor amarelo

O **escribidor amarelo** (*Emberiza citrinella*) é un paxaro (*Passeriformes*) de familia dos escribidores (*Emberizidae*). É un dos representantes da familia máis comúns en Europa, onde vive dende Escandinavia central ó norte de España é de Irlanda ata Asia.

## Descrición 
É un paxaro robusto, de bico groso, que mide uns 16 ou 17&nbsp;cm. de lonxitude e pesa de 25 a 30 gramos. Os machos teñen, na época de cría, plumaxe amarela, a cabeza é amarela brillante con algunhas listas acastañadas, á parte inferior é tamén marela, o peito vermello e as plumas que cobren as ás son de cor gris tirando a marrón. As femias son de cor castaña agrisada, con matices amarelos na gorxa e no ventre. Fora da época de cría a plumaxe do macho é semellante á da femia.

## Distribución xeográfica e Hábitat 
Cría en case toda Europa e boa parte de Asia. Foi introducido en Nova Zelandia en 1862, onde é agora probablemente máis abundante ca en Europa, onde diminuíu moito. En Europa e Asia máis dos exemplares son residentes, pero algúns dos que viven máis

Viven en zonas abertas nas que haxa soutos, sebes ou arbustos. No inverno forman bandadas que procuran sementes sobre os campos.

miniatura|175px|Macho cantando

## Alimentación 
Aliméntanse principalmente de sementes, aínda que comen tamén insectos, en especial cando están criando.

## Canto 
O canto é máis axiña monótono e metálico, e amosa certas variacións que permiten diferenciar ós paxaros máis novos dos máis vellos.

## Reprodución 
thumb|* Emberiza citrinella * 
Fan os niños no chan ou preto do chan. As femias poñen de tres a cinco ovos, que choca uns 14 días. Outros catorce días despois de rompe-la casca os paxaros novos poden xa voar.

## Status 
Nos anos 1990, calculábase que había uns 20 millóns de parellas reprodutoras de escribidores amarelos. As poboacións reducíronse desde esa época. Segundo a IUCN a poboación total sería de entre 35 e-62 millóns de individuos, o que non colocaría a ave na lista de especies ameazadas

## Notas
## Véxase tamén 
### Ligazóns externas 
* Escribidor amarelo cantando en www.vogelstimmen-wehr.de (Á páxina das voces das aves)
Academia das Artes e das Ciencias Cinematográficas

A **Academia das Artes e das Ciencias Cinematográficas** (en inglés: **Academy of Motion Picture Arts and Sciences**, abreviada como **AMPAS**) é unha organización profesional norteamericana dedicada ó progreso das artes e das ciencias da cinematografía. Foi fundada o 11 de maio de 1927 en California.
A Academia está composta por 6.000 profesionais do mundo do cinema. Aínda que a maioría dos seus membros son estadounidenses, pertencen a ela famosos cineastas de todo o mundo. No 2004, a Academia admitira como membros a cualificadas personalidades do cine de 36 países.

A Academia é principalmente coñecida polos denominados Academy Awards ("Premios da Academia"), coñecidos informalmente en tódolos países como Premios Óscar. A Academia concede tamén, anualmente, premios a estudantes de cinematografía, premios e bolsas a novos guionistas, e xestiona a Biblioteca Margaret Herrick en Beverly Hills e o Centro Pickford para o Estudo da Cinematografía en Hollywood (Os Ánxeles).

A presidenta da Academia americana do cine é, dende 2013, Cheryl Boone Isaacs.
## Notas
## Véxase tamén 
### Outros artigos 
* Premios Óscar
### Ligazóns externas 
* Academia das Artes e das Ciencias Cinematográficas (Academy of Motion Picture Arts and Sciences)
* Biblioteca Margaret Herrick 
* Arquivo dos Filmes da Academia. Pickford Center for Motion Picture Study
Federación Republicana Gallega

miniatura|Pazo de Hermida.
A **Federación Republicana Gallega** (**FRG**) foi unha plataforma política que se argallou na xuntanza, coñecida como o Pacto de Lestrobe, celebrada o 26 de marzo de 1930 no Pazo de Hermida entre partidos e personalidades republicanas galegas.

## Traxectoria 
A FRG agrupaba catro organizacións: a ORGA, o Partido Radical, o Partido Radical Socialista e o Partido Republicano Federal. Esta plataforma pretendía establecer unha estratexia conxunta e autónoma dos republicanos galegos e designou a Santiago Casares Quiroga como o representante galego na xuntanza dos republicanos españois que se celebrou en Donostia o 17 de agosto de 1930, o Pacto de San Sebastián que tiña como finalidade elaborar o programa dun futuro goberno provisorio da república.

Nos meses anteriores á proclamación da república, a FRG organizou mobilizacións de masas contra o goberno do xeneral Berenguer e participou nas eleccións do 12 de abril de 1931 en coalición co PSOE, conseguindo vencer na maioría das cidades. Tras a proclamación da república a disparidade de estratexias no seo da FRG leva á marcha dos partidos minoritarios dela, permanecendo tan só a ORGA no seo da FRG. Nas eleccións a Cortes Constituíntes a ORGA presenta os seus candidatos baixo as siglas da FRG que manterá ata abril de 1932.
## Véxase tamén 
### Bibliografía 
* 
* 
*
Xabier Quiroga

**Xabier Quiroga Díaz**, nado no Saviñao o 9 de maio de 1961, é un escritor galego, irmán do tamén escritor Carlos Quiroga.

## Traxectoria 
[miniatura|250px|O Cabo do Mundo (visto desde [Fión, O Saviñao|Fión) que dá título á novela de Xabier Quiroga.]]
Licenciado en Filoloxía galega, é profesor de lingua e literatura galega no IES Laxeiro de Lalín. Colaborou na revista *O Mono da Tinta* que dirixía o seu irmán Carlos Quiroga e tamén na sección local do *Faro de Vigo* de Lalín. A súa primeira novela, *Atuado na Braña*, foi finalista do Premio Xerais en 2001.

*O baile dos estorniños* (Xerais, 2021), tendo en común con *O Cabo do Mundo* e *Izan o da saca* a investigación histórica e a presenza do personaxe Reina, culminou a súa Triloxía da Ribeira Sacra.

## Obras 
### Narrativa 
* *Atuado na braña* (2002). Vigo: Xerais. 632 páxs. ISBN 978-84-8302-770-7 (2ª ed.). ePub: ISBN: 978-84-9914-596-9.
* *Era por setembro* (2004). Vigo: Xerais. 176 páxs. ISBN 978-84-9782-232-9 (7ª ed.). ePub: ISBN  978-84-9914-727-7.
* *Se buscabas un deus* (2006). Vigo: Xerais. 496 páxs. ISBN 978-84-9782-456-9.
* *O Cabo do mundo* (2009). Vigo: Xerais. Foi traducida ao castelán. 328 páxs. ISBN (5ª ed.). ePub: ISBN 978-84-9914-613-3.
* *Zapatillas rotas* (2014). Vigo: Xerais. 400 páxs. ISBN 978-84-9914-700-0 (4ª ed.). ePub: ISBN 978-84-9914-726-0.
* *Izan o da saca* (2015). Vigo: Xerais. Foi traducida ao castelán. 384 páxs. ISBN 978-84-9914-940-0 (6ª ed.). ePub: ISBN 978-84-9914-947-9.
**O baile dos estorniños* (2021). Vigo: Xerais. 800 páxs. ISBN 978-84-9121-913-2. ePub: ISBN 978-84-9121-917-0.
**Coa man esquerda* (2023). Vigo: Xerais. 200 páxs. ISBN 978-84-8487-617-5. ePub: ISBN 978-84-1110-319-0.
**Alguén ao lado* (2026). Vigo: Xerais. 352 páxs. ISBN 978-84-1110-763-1. ePub: ISBN 978-84-1110-770-9. 

## Premios 
* Premio Losada Diéguez no 2003, por *Atuado na Braña*. En 2001 esta obra fora finalista do Premio Xerais e Finalista Premio Novela Europea Casino de Santiago, 2002.
* Premio da Crítica de narrativa galega no 2009, por *O Cabo do mundo*.
* Premio da Crítica de narrativa galega no 2014, por *Zapatillas rotas*.
* Premio San Clemente de narrativa galega no 2017, por *Izan o da saca*.

## Notas 
## Véxase tamén 
### Ligazóns externas 
* *Ficha autor* en Xerais
* "Hai unha mecha acesa que di moito do que virá, xa sexa a revolución ou a desfeita dun sistema caduco", entrevista  en *Praza Pública* realizada por Montse Dopico.
* [http://bvg.udc.es/ficha_autor.jsp?id=XabQuiro&alias=Xabier+Quiroga ] na Biblioteca Virtual Galega.
Mecano

**Mecano** foi un grupo español de música pop dos anos 80 e 90. Estaba composto por: **Ana Torroja** (voz), **Nacho Cano** (programación, guitarras, teclados e coros) e **José María Cano** (guitarras, teclados e coros).

Mecano vendeu uns 25 millóns de discos en países como España, México, Venezuela, Arxentina ou Chile e acadaron o número un en varias ocasións en Francia e Italia, grazas ós seus traballos nos respectivos idiomas. Mecano é un dos grupos de pop rock máis importante da historia da música e o máis influente da música pop española.

## Traxectoria 
Inicialmente Ana Torroja e José María Cano comezaron tocando canción de autor. Posteriormente, coa incorporación en 1979 do irmán de José María, Nacho Cano, o grupo apareceu no concurso de Gente Joven baixo o nome de "José María Cano y amigos", e o grupo cambiou o seu estilo cara a un pop xuvenil, con letras sinxelas e tendentes ó comercial. Comezaron presentándose en pequenos locais onde se reunían os mozos para escoitar música, foi aí onde foron descubertos por un promotor de talentos que lles conseguiu un contrato con CBS que romperían en 1985.

Coa aparición de varias maquetas no ano 1981 apareceu o seu primeiro álbum chamado simplemente "Mecano". En canto ó nome, en 1991 a vocalista desvelou á revista francesa "*Elle*" o seguinte: "*Eliximos o título de Mecano para demostrar que se pode construír o que un queira mesturando elementos de rock, flamenco, pop e soul*", o certo é que o nome viña motivado pola admiración dos irmáns Cano (en especial Nacho) cara ó synth-pop inglés, e propoñen chamarse "Mecano Humano" en homenaxe ó grupo The Human League, aínda que pouco despois deciden que se trata dun nome bastante pouco comercial e acúrtano en "Mecano".

## Discografía 
* *Mecano (1982).
* *¿Dónde está el país de las hadas?* (1983).
* *Ya viene el sol* (1984).
* *Entre el cielo y el suelo* (1986).
* *Descanso dominical* (1988).
* *Aidalai* (1991).
* *Ana&#124;Jose&#124;Nacho'' (1998).

### Videografía de Mecano: 
* VHS**:** “Mecano En Concierto” (1989).
* VHS e DVD**:** “Mecano, Los Vídeos” ([1991).
* VHS, Laser Disc, DVD e UMD**:** “Mecano En Directo” (1992).
* Digipack**:** “Mecanografía (La Historia En Imágenes)” (2006).

### Outros traballos discográficos: 
* LP: "Greenpeace, Salvemos Al Mediterráneo" (1985).
* Box set: “Mecano: Obras Completas” (2005).
* Tripack: “Mecano: Grandes Éxitos” (2005).

## Véxase tamén 
### Ligazóns externas 
* Páxina oficial do grupo .
Black Market Music

***Black Market Music*** é un álbum de Placebo, editado no ano 2000. Está dedicado á memoria de Scott Piering, famoso publicista musical que traballo coa banda e morreu en xaneiro do ano 2000.

## Listaxe de cancións
Gaivota chorona

A **gaivota chorona** (***Chroicocephalus ridibundus***, antes *Larus ridibundus*) é unha gaivota que se pode observar en Galiza durante todo o ano, principalmente exemplares non reprodutores. A súa poboación invernante nas costas galegas estímase nuns 20 mil individuos.

A poboación europea da gaivota chorona estímase nuns 2 millóns de exemplares. Ata fai pouco a súa cría en Galiza era escasa, aínda que dende finais dos anos 90 a súa cría estase a facer máis común debido ós seus costumes sedentarios.

## Descrición 
miniatura|250px|esquerda|Gaivotas choronas en voo
A gaiovota chorona é unha ave de 54–60&nbsp;cm de envergadura e un peso de 210-300 gramos. É de cor branca coas ás de cor gris agás os bordos negros. A súa testa é de cor negra, durante o inverno tórnase gris ou branca segundo a idade. As súas patas son de cor laranxa ou vermello alaranxado. O seu bico é vermello.

## Comportamento 
É unha ave oportunista, preeira que busca pequenos invertebrados ou refugallos deixados polos humanos. Adoita presentarse en grupos de 10 a 20 exemplares nos campos labrados en busca de insectos ou miñocas.

## Hábitat 
[miniatura|esquerda|Gaivota chorona con plumaxe invernal de primeiro ano na [ría de Viveiro.]]
A súa distribución en Galiza é irregular. Atópase principalmente nas costas galegas e nos ríos Miño, Ulla e Sil, así como na Baixa Limia.

En Europa é moi abondosa agás na Escandinavia. É sedentaria na Gran Bretaña e nos países mediterráneos. Durante o inverno emigra dende o mar Báltico ata o Mediterráneo chegando ata o norte de África. Téñense atopado exemplares ata no Canadá.

miniatura|180px
## Reprodución 
A gaivota chorona aniña no chan preto da auga en marismas e lagoas. Pon a partir do final de marzo 3 ovos que van dende o castaño claro a escuro con pencas; estes son chocados polos dous sexos durante 24 días; os pitos son seminidífugos e voan logo de 6 semanas.

## Notas 
## Véxase tamén 
### Bibliografía 
* *Guía das aves de Galicia* (1991), Editorial Baía.
De luns a venres

***De luns a venres*** foi o primeiro xornal de distribución gratuíta redactado integramente en lingua galega. Comezou a publicarse en 2006 e coa integración co xornal *ADN* pasou a desaparecer o xornal en galego.

## Características 
Cunha tiraxe de 50.000 exemplares, que o situaba no posto trixésimo a nivel estatal en difusión e no terceiro a nivel galego, esta publicación do Grupo El Progreso distribuíase desde finais de 2006 os días laborables (de aí o seu nome) nas sete principais cidades de Galicia: A Coruña, Ferrol, Lugo, Ourense, Pontevedra, Santiago de Compostela e Vigo. Dende comezos de febreiro do ano 2013, o xornal pasou a ter unha distribución semanal e publicábase só os venres, aínda que mantiña a edición diaria na súa plataforma dixital.

O xornalista lugués Alfonso Álvarez Riveiro dirixiu o xornal, con sede en Santiago. A redacción estaba formada por un equipo de xornalistas coordinados por Martín García Piñeiro, mentres que a dirección comarcal corría a cargo de Pedro Rodríguez Blanco.

A partir da creación do xornal electrónico Galiciae, en 2007, a web de *De luns a venres* foi integrada neste novo medio.

Desde o 1 de decembro de 2008 agrupouse co xornal *ADN*, tamén de distribución gratuíta.

O 27 de decembro de 2013, editou o seu derradeiro exemplar en papel e quedou só como dixital, xa sen cabeceira de seu, na plataforma dixital Galiciaé.

## Notas 
## Véxase tamén 
### Ligazóns externas 
* Galiciaé, onde se integrou De luns a venres
Partido Republicano Radical Socialista

O **Partido Republicano Radical Socialista** (**PRRS**), máis coñecido como **Partido Radical Socialista**  foi un partido republicano xurdido en España en 1929 froito da escisión da tendencia de esquerdas do Partido Republicano Radical. Os principais líderes deste novo partido foron Marcelino Domingo, Álvaro de Albornoz e Félix Gordón de Ordás. O partido acadou un  importante éxito nas eleccións de 1931, con 54 escanos. Nas eleccións de 1933 só obtivo cinco. A ideoloxía era republicana de esquerdas, defensora dun estado laico, fondamente anticlerical; reformista en aspectos fiscais, agrarios e do exército. O PRRS participou nos gobernos de esquerdas do Primeiro Bienio (1931-1933) so o liderado de Manuel Azaña, que incluía a republicanos de esquerda e a socialistas. Álvaro de Albornoz foi un dos principais ideólogos da lexislación laica da Segunda República desde o seu posto de ministro de Xustiza. 
O Partido Republicano Radical Socialista viuse afectado por numerosas crises ao longo da súa existencia. En 1932, Botella Asensi marchou do PRRS para fundar Izquierda Radical-Socialista (IRS). Ao ano seguinte, profundas discrepancias sobre a colaboración cos socialistas no seo do goberno abriron unha grave fenda no seo do partido, os sectores máis á esquerda, liderados por Marcelino Domingo e Álvaro de Albornoz, partidarios de manter a coalición co PSOE, enfrontáronse ao sector máis á dereita, encabezado por Félix Gordón de Ordás, defensor do achegamento ao Partido Radical de Alejandro Lerroux e que habería de confluír coa Izquierda Radical-Socialista e unha escisión da esquerda do Partido Radical na Unión Republicana. A finais dese ano, o sector progresista abandonou o partido para fundar o Partido Republicano Radical Socialista Independiente, que se fusionaría con Acción Republicana e a Organización Republicana Gallega Autónoma para dar lugar a Izquierda Republicana, o 3 de abril de 1934.

## Véxase tamén
### Outros artigos 
*Partido Republicano Radical Socialista en Galicia
Eight Arms to Hold You

***Eight Arms to Hold You*** é o segundo álbum da banda de rock alternativo Veruca Salt. O álbum foi editado a través da Geffen Records o 11 de febreiro de 1997.

## Listaxe de cancións